Linnéa Myhre skriver om kjærlighetssorgen
Linnéa Myhre (26) gjorde nylig comeback som blogger. Hun jobber også videre med forfatterskapet, og slipper sin tredje bok til høsten. Den vil etter alt å dømme vise nye sider ved Myhre. – Det er første gang jeg har skrevet noe om kjærlighet, og det har vært vanskeligere enn alt annet, forteller hun på bloggen sin. – Vanskelig, vondt og fint på samme tid, akkurat sånn som kjærlighet er. Fikk du med deg? Derfor skjuler stjernen ansiktet Boken er titulert «Hver gang du forlater meg». På bokhandlerkjeden Arks hjemmeside beskrives den som en kjærlighetsroman. « ... om det nådeløse håpet, når den ene elsker mer enn den andre, og – ikke minst – om forsøket på å fri seg fra kjærlighetssorgen uten samtidig å miste seg selv.» Sjekk: Småbarna gråt over Marcus & Martinus Der fremgår det at romanen handler om et par hvor han har brutt ut av forholdet fordi han trenger tid for seg selv – men vender stadig vekk tilbake til henne, om enn kun i korte perioder. «Så forlater han henne igjen morgenen etter. Og hun tar ham imot, igjen og igjen. Hva annet kan hun gjøre? Han er jo hennes livs store kjærlighet», står det i Arks beskrivelse. Husker du? Følte seg misbrukt av herreblad På bloggen sin skriver Myhre videre at hun har grått og jobbet hardt med å fullføre boken, uten at den er helt ferdig ennå. I debuten «Evig søndag» (2012) og oppfølgeren «Kjære» (2014) skrev Myhre selvbiografisk om spiseforstyrrelser og psykiske problemer, ting hun også har snakket åpenhjertig om i media. Kjærlighetslivet sitt har hun imidlertid sjelden kommentert. Sett denne? – Rart å være kjendispar I 2014 ble det kjent at hun var sammen med popartisten Sondre Lerche (33).
«Vanskelig, vondt og fint», skriver forfatteren om sin kommende bok.